CELEX: 32017R2231
Language: fi
Date: 2017-12-04 00:00:00
Title: Komission täytäntöönpanoasetus (EU) 2017/2231, annettu 4 päivänä joulukuuta 2017, täytäntöönpanoasetuksen (EU) 2016/329 muuttamisesta siltä osin kuin on kyse 6-fytaasin hyväksynnän haltijan nimestä (ETA:n kannalta merkityksellinen teksti. )

5.12.2017   
            
            
               FI
            
            
               Euroopan unionin virallinen lehti
            
            
               L 319/28
            
         KOMISSION TÄYTÄNTÖÖNPANOASETUS (EU) 2017/2231,
   annettu 4 päivänä joulukuuta 2017,
   täytäntöönpanoasetuksen (EU) 2016/329 muuttamisesta siltä osin kuin on kyse 6-fytaasin hyväksynnän haltijan nimestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Kaesler Nutrition GmbH on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt komission täytäntöönpanoasetuksessa (EU) 2016/329 (2) vahvistetun hyväksynnän haltijan nimen muuttamista.
            
         
               (2)
            
            
               Rehun lisäaine 6-fytaasin hyväksynnän haltija Lohmann Animal Nutrition GmbH muutti toiminimensä muotoon ”Kaesler Nutrition GmbH”3 päivästä heinäkuuta 2017 alkaen. Hakija on esittänyt pyyntöään tukevat olennaiset tiedot.
            
         
               (3)
            
            
               Ehdotettu hyväksynnän haltijan muutos on luonteeltaan täysin hallinnollinen eikä vaadi kyseessä olevien lisäaineiden uutta arviointia. Euroopan elintarviketurvallisuusviranomaiselle on ilmoitettu hakemuksesta.
            
         
               (4)
            
            
               Jotta Kaesler Nutrition GmbH voi hyödyntää markkinointioikeuksiaan, on tarpeen muuttaa hyväksynnän haltijan nimi. Sen vuoksi täytäntööpanoasetusta (EU) 2016/329 olisi muutettava.
            
         
               (5)
            
            
               Koska turvallisuusnäkökohdat eivät edellytä tässä asetuksessa säädettyjen muutosten välitöntä soveltamista, on aiheellista säätää siirtymäajasta, jonka kuluessa rehun lisäaine 6-fytaasia sekä kyseistä rehun lisäainetta sisältäviä esiseoksia ja rehuseoksia, jotka täyttävät ennen tämän asetuksen voimaantuloa sovellettavat säännökset, voidaan edelleen saattaa markkinoille ja käyttää niiden olemassa olevien varastojen loppumiseen saakka.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) 2016/329 muuttaminen
   Muutetaan täytäntöönpanoasetus (EU) 2016/329 seuraavasti:
   
               1)
            
            
               Korvataan otsikossa ilmaisu ”hyväksynnän haltija Lohmann Animal Nutrition GmbH” ilmaisulla ”hyväksynnän haltija Kaesler Nutrition GmbH”.
            
         
               2)
            
            
               Korvataan liitteessä olevan taulukon toisessa sarakkeessa, jonka otsikkona on ’Hyväksynnän haltijan nimi’, ilmaisu ”Lohmann Animal Nutrition GmbH” ilmaisulla ”Kaesler Nutrition GmbH”.
            
         2 artikla
   Siirtymätoimenpiteet
   Rehun lisäainetta 6-fytaasi, sellaisena kuin se on esitettynä täytäntöönpanoasetuksen (EU) 2016/329 liitteessä, sekä kyseistä lisäainetta sisältäviä esiseoksia ja rehuseoksia, jotka on valmistettu ja varustettu merkinnöillä ennen 25 päivää joulukuuta 2017 ennen 25 päivää joulukuuta 2017 voimassa olleiden sääntöjen mukaisesti, voidaan edelleen saattaa markkinoille ja käyttää niiden olemassa olevien varastojen loppumiseen saakka.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä joulukuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission täytäntöönpanoasetus (EU) 2016/329, annettu 8 päivänä maaliskuuta 2016, 6-fytaasin hyväksymisestä rehun lisäaineena kaikkien lintulajien sekä vieroitettujen porsaiden, lihasikojen, emakkojen ja toissijaisten sikaeläinten ruokinnassa (hyväksynnän haltija Lohmann Animal Nutrition GmbH) (EUVL L 62, 9.3.2016, s. 5).